stanford-oval/wikipedia huggingface dataset:
อูรังเมดัน
ปริศนา

การพาดพิงเรือและเหตุการณ์ดังกล่าวในภาษาอังกฤษครั้งหนึ่งปรากฏใน รายงานการประชุมสภาวาณิชทะเล (Proceedings of the Merchant Marine Council) ฉบับเดือนพฤษภาคม 1954 ซึ่งยามฝั่งสหรัฐเป็นผู้พิมพ์เผยแพร่ มีการจัดพิมพ์การพาดพิงในภาษาอังกฤษก่อนหน้านี้เมื่อวันที่ 10 ตุลาคม 1948 ในดิแอลบานีไทมส์ อัลแบนี รัฐนิวยอร์ก สหรัฐ และอ้างอิงต้นฉบับดั้งเดิมว่ามาจากเอลเซเวียส์วีกลี คำว่า อูรัง เป็นภาษามาเลย์หรืออินโดนีเซีย หมายถึง "คน" ส่วนเมดันเป็นนครใหญ่สุดบนเกาะสุมาตราของอินโดนีเซีย ทำให้มีความหมายประมาณว่า "มนุษย์จากเมดัน" บันทึกอุบัติเหตุของเรือปรากฏในหนังสือและนิตยสารหลายฉบับ ความแม่นยำของข้อเท็จจริงและแม้แต่การมีอยู่จริงของเรือไม่มีการยืนยัน และรายละเอียดการก่อสร้างและประวัติศาสตร์ของเรือยังไม่มีผู้ใดทราบ การค้นหาทะเบียนราชการหรือการสืบสวนอุบัติเหตุนั้นล้มเหลว
นิยายของเรือปรากฏครั้งแรกในชุดสามบทความในหนังสือพิมพ์ De locomotief: Samarangsch handels- en advertentie-blad ภาษาดัตช์-อินโดนีเซีย นิยายนี้ส่วนใหญ่เหมือนกับนิยายฉบับภายหลัง แต่มีข้อแตกต่างสำคัญอยู่ ไม่เคยมีการกล่าวถึงชื่อเรือที่พบ อูรังเมดัน แต่มีอธิบายว่าตำแหน่งที่พบเรือนั้นอยู่ห่างจากหมู่เกาะมาร์แชลล์ไปทางทิศตะวันออกเฉียงใต้ 400 ไมล์ทะเล (740 กิโลเมตร) บทความที่สองและสามอธิบายประสบการณ์ของผู้รอดชีวิตรายเดียวของลูกเรืออูรังเมดัน ซึ่งมิชชันนารีชาวอิตาลีไปพบและเป็นชนพื้นเมืองเกาะ Taongi ในหมู่เกาะมาร์แชลล์ ก่อนเสียชีวิตคนผู้นั้นเล่าแก่มิชชันนารีว่าเรือกำลังบรรทุกสินค้ากรดซัลฟิวริก และลูกเรือส่วนใหญ่เสียชีวิตเพราะไอพิษที่รั่วไหลจากตู้บรรทุกที่เสียหาย นิยายมีว่า อูรังเมดัน กำลังล่องจากท่าเล็ก ๆ ในประเทศจีนไปประเทศคอสตาริกา และเจตนาหลบเลี่ยงทางการ ผู้รอดชีวิตซึ่งเป็นชาวเยอรมันนิรนาม เสียชีวิตหลังเล่านิยายของเขาแก่มิชชันนารี ซึ่งเล่านิยายนี้ต่อให้ Silvio Scherli ผู้ประพันธ์ชาวอิตาลี หนังสือพิมพ์ดัตช์ปิดท้ายด้วยข้อปฏิเสธความรับผิดชอบดังนี้
"นี่เป็นส่วนสุดท้ายของนิยายเราเกี่ยวกับปริศนาแห่งอูรังเมดัน เราต้องย้ำว่าเราไม่มีข้อมูลอื่นเกี่ยวกับ 'ปริศนาแห่งท้องทะเล' นี้ และเราไม่สามารถตอบคำถามที่ไม่มีคำตอบหลายคำถามในนิยายนี้ ชัดเจนว่านี้อาจเป็นนิยายโรมานซ์ชวนตื่นเต้นแห่งทะเล อีกด้านหนึ่ง ผู้ประพันธ์ Silvio Scherli รับรองความจริงของนิยายนี้"
หลักฐานใหม่ที่เดอะสกิตติชไลบรารีพบแสดงให้เห็นว่ารายงานหนังสือพิมพ์ปี 1940 ของเหตุการณ์นี้รับมาจากแอสโซซิเอเด็ตเพรสในหนังสือพิมพ์บริติช เดอะเดลีมิร์เรอร์และยอร์กไชร์อีฟนิงโพสต์ อีกครั้งหนึ่ง มีข้อแตกต่างในนิยายนี้ โดยตำแหน่งที่พบเรือคือ หมู่เกาะโซโลมอน และสารเอสโอเอสต่างจากรายงานทีหลัง นิยายนี้ยังดูเหมือนเริ่มมาจาก Silvio Scherzi ในตรีเยสเต
อุบัติเหตุที่เป็นไปได้

ตามนิยาย ณ ช่วงใดช่วงหนึ่งประมาณเดือนมิถุนายน 1947 (แกดดิสและผู้อื่นระบุว่าวันที่โดยประมาณ คือ ต้นเดือนกุมภาพันธ์ 1948) เรืออเมริกันสองลำที่กำลังเดินเรือในช่องแคบมะละกา ได้แก่ ซิตีออฟบัลติมอร์ และ ซิลเวอร์สตาร์ ซึ่งเป็นหนึ่งในบรรดาเรือที่แล่นผ่านช่องแคบดังกล่าว ได้รับสารขอความช่วยเหลือหลายสารจากเรือวาณิชดัตช์ อูรังเมดัน ที่อยู่ใกล้ ๆ ผู้ควบคุมวิทยุบนเรือนั้นส่งสารต่อไปนี้เป็นรหัสมอร์ส: "เอสโอเอสจากอูรังเมดัน * * * เราลอย เจ้าหน้าที่ทุกคนรวมทั้งกัปตัน เสียชีวิตในห้องชาร์ตและบนสะพานเรือ เป็นไปได้ว่าลูกเรือทั้งหมดเสียชีวิต * * *" หลังมีรหัสมอร์สที่ชวนสับสนต่อมา ตามด้วยคำสองคำ คือ "ฉันตาย" หลังจากนั้นไม่ได้รับสารใดอีก เมื่อลูกเรือ ซิลเวอร์สตาร์ ค้นหาและขึ้นเรืออูรังเมดัน ซึ่งไม่ปรากฏความเสียหายเพื่อพยายามช่วยเหลือ ก็พบว่าเรือมีศพมนุษย์และหมาเกลื่อน โดยพบว่าศพนอนหงายหลังเหยียดแขนขา ใบหน้าแข็งค้างดูหวาดกลัวสุดขีด โดยปากอ้ากว้างและตาจ้องมองตรงไปข้างหน้า โดยศพดูเหมือนภาพล้อชั้นเลว ไม่พบผู้รอดชีวิตและไม่มีร่องรอยการบาดเจ็บบนศพ ขณะที่มีการเตรียมลากเรือไปกับ ซิลเวอร์สตาร์ ไปยังท่าใกล้เคียง ทันใดนั้นเกิดไฟไหม้ในห้องเก็บสินค้าหมายเลข 4 ของเรือ ทำให้ลูกเรือต้องรีบอพยพเรืออูรังเมดัน ฉะนั้นทำให้ไม่สามารถสืบสวนต่อไปได้ ไม่นานจากนั้น เรือ อูรังเมดัน เกิดระเบิดก่อนจมลงในที่สุด
แหล่งข้อมูลอื่น

Letter sent to CIA inquiring about incident เก็บถาวร 2016-03-04 ที่ เวย์แบ็กแมชชีน
CIA response to inquirer เก็บถาวร 2017-02-24 ที่ เวย์แบ็กแมชชีน
A in-depth look at the 75+ Year Old Legend of The SS Ourang Medan
An episode of the Thinking Sideways podcast เก็บถาวร 2019-09-04 ที่ เวย์แบ็กแมชชีน about the ghost ship, featuring an interview with Roy Bainton.
อู่กรุงเทพ

| --- | --- |
ตราสัญลักษณ์ของบริษัท
อู่ต่อเรือของบริษัท อู่กรุงเทพ บนถนนเจริญกรุง
ชื่อท้องถิ่น: The Bangkok Dock Company (1957) Limited
ประเภท: รัฐวิสาหกิจ
อุตสาหกรรม: การต่อเรือ การป้องกันประเทศ
ก่อนหน้า: บริษัท บางกอกด๊อก จำกัด
ก่อตั้ง: 15 พฤศจิกายน พ.ศ. 2500; 67 ปีก่อน (2500-11-15)
ผู้ก่อตั้ง: จอห์น บุช
สำนักงานใหญ่: 1668 ถนนเจริญกรุง แขวงยานนาวา เขตสาทร กรุงเทพมหานคร 10120, ประเทศไทย
จำนวนที่ตั้ง: 2 แห่ง (พ.ศ. 2555)
พื้นที่ให้บริการ: ประเทศไทย
บุคลากรหลัก: พลเรือเอก วรวุธ พฤกษารุ่งเรือง (ประธานกรรมการ) นาวาเอก ปริศฎางค์ กาศขุนทด (กรรมการผู้จัดการ)
ผลิตภัณฑ์: เรือนาวี เรือตรวจการณ์ เรือระบายพล เรือบรรทุกน้ำมัน เรือข้ามฟาก
บริการ: การต่อเรือ การซ่อมแซมเรือ
รายได้สุทธิ: 67.01 ล้านบาท (พ.ศ. 2564)
สินทรัพย์: 134.70 ล้านบาท (พ.ศ. 2564)
ส่วนของผู้ถือหุ้น: 101.79 ล้านบาท (พ.ศ. 2564)
เจ้าของ: กระทรวงการคลัง (99.999 %) คณะกรรมการบริหาร (0.001 %)
บริษัทแม่: กองทัพเรือ กระทรวงกลาโหม
บริษัทในเครือ: สำนักงานธุรกิจสัตหีบ
เว็บไซต์: เว็บไซต์ของบริษัท
บริษัท อู่กรุงเทพ จำกัด (อังกฤษ: The Bangkok Dock Company (1957) Limited) เป็นรัฐวิสาหกิจในประเทศไทย สังกัด กองทัพเรือ กระทรวงกลาโหม ประกอบกิจการอู่เรือ สร้าง ซ่อมเครื่องจักร เครื่องกลเรือ และอุตสาหกรรมพาณิชย์นาวีของกองทัพไทย
ประวัติ

บริษัท อู่กรุงเทพ จำกัด ดำเนินกิจการต่อเนื่องมาจากบริษัท บางกอกด๊อก จำกัด ซึ่งก่อตั้งเมื่อปี พ.ศ. 2408 โดยกัปตันจอห์น บุช นักลงทุนชาวอังกฤษ และราชนาวีไทยต้องเข้ามาควบคุมกิจการในช่วงหลังสงครามโลกครั้งที่สอง และส่งคืนให้แก่ประเทศอังกฤษหลังเสร็จสิ้นสงคราม แต่ บางกอกด๊อก ต้องเลิกกิจการในปี พ.ศ. 2494 และขายกิจการกลับมาเป็นของบริษัท อู่กรุงเทพ จำกัด อีกครั้งเมื่อวันที่ 1 เมษายน พ.ศ. 2495 และได้มีการโอนกิจการโดยสมบูรณ์ให้กองทัพเรือ ในปี พ.ศ. 2500 พร้อมทั้งเปลี่ยนชื่อภาษาอังกฤษของบริษัทจาก Bangkok Dock Co., Ltd. มาเป็น Bangkok Dock company (1957) Limited. เมื่อวันที่ 15 พฤศจิกายน พ.ศ. 2500 ต่อมาในปี พ.ศ. 2521 กองทัพเรือจึงโอนหุ้นทั้งหมดให้กระทรวงการคลังเป็นผู้ถือหุ้น ตามมติคณะรัฐมนตรี โดยกระทรวงการคลัง มอบหมายให้กองทัพเรือเป็นผู้ควบคุมนโยบาย และในปี พ.ศ. 2526 คณะรัฐมนตรี ได้มีมติให้อู่กรุงเทพ มีฐานะเป็นรัฐวิสาหกิจ ประเภทยุทธปัจจัย อยู่ในความควบคุมของกองทัพเรือ
บริษัท อู่กรุงเทพ จำกัด มีสำนักงานใหญ่ตั้งอยู่ริมแม่น้ำเจ้าพระยาฝั่งตะวันออก ระหว่างสะพานกรุงเทพ และสะพานสมเด็จพระเจ้าตากสิน มีพื้นที่ 20 ไร่ 1 งาน 82 ตารางวา เป็นพื้นที่อู่จำนวน 2 อู่ สามารถซ่อมเรือขนาดระวางบรรทุก 3,000 - 4,000 ตัน ได้ 3 ลำในเวลาเดียวกัน และยังมีสำนักงานธุรกิจตั้งอยู่ที่อู่ราชนาวีมหิดลอดุลยเดช กรมอู่ทหารเรือ ตำบลสัตหีบ อำเภอสัตหีบ จังหวัดชลบุรี อีกแห่งหนึ่ง มีพื้นที่ 44 ไร่ 2 งาน เป็นลักษณะอู่ลอย
การดำเนินงาน

บริษัท อู่กรุงเทพ จำกัด มีผลกำไรสุทธิ ในปี พ.ศ. 2553 จำนวน 13,266,419.67 บาท คิดเป็นกำไรต่อหุ้น 13.27 บาท
การดำเนินงาน > ผลงานของบริษัท

บริษัท อู่กรุงเทพ จำกัด มีผลงานการต่อเรือสำคัญ อาทิ โครงการเรือน้ำมันกองทัพเรือ เรือตรวจการไกลฝั่ง เรือระบายพลประจำเรือหลวงอ่างทอง เรือหลวงสุรินทร์ เรือหลวงทองหลาง เรือหลวงวังนอก เรือหลวงทองแก้ว เรือหลวงวังใน เรือหลวงศุกร์ เรือหลวงสุริยะ เรือหลวงถลาง เรือเวรด่วนทางธุรการ
นอกจากนั้นยังได้รับมอบหมายให้ดำเนินโครงการสำคัญ อาทิ พิพิธภัณฑ์เรือหลวงท่าจีน การกู้เรือหลวงกระบุรีออกจากการเกยตื้นภายหลังเหตุการณ์สึนามิ ณ ฐานทัพเรือพังงา จังหวัดพังงา โครงการเรือออมสิน โครงการยานวิจัยใต้น้ำขนาดเล็ก
อู๋ เอี้ยนจู่

| อู๋ เอี้ยนจู่ |
| --- | --- |

สารนิเทศภูมิหลัง
เกิด:  (1974-09-30) 30 กันยายน ค.ศ. 1974 (50 ปี)
อาชีพ: นายแบบ นักแสดง ผู้กำกับ โปรดิวเซอร์
ปีที่แสดง: 1998-ปัจจุบัน
อู๋ เอี้ยนจู่ หรือที่รู้จักกันดีในชื่อ แดเนียล วู (อังกฤษ: Daniel Wu; จีนตัวย่อ: 吴彦祖; จีนตัวเต็ม: 吳彥祖; พินอิน: Wú Yànzǔ) เกิดเมื่อวันที่ 30 กันยายน ค.ศ. 1974 เป็นนักแสดง ผู้กำกับ ผู้สร้างภาพยนตร์ เกิดที่สหรัฐอเมริกา ผลงานของเขาเป็นที่รู้จักในฮ่องกง ตั้งแต่มีผลงานแสดงภาพยนตร์เรื่องแรกในปี 1998
ประวัติ

แดเนียล วู เกิดที่ซานฟรานซิสโก รัฐแคลิฟอร์เนีย โดยถือสัญชาติอเมริกัน เขาจึงเป็นคนอเมริกันเชื้อสายจีน โดยครอบครัวอพยพมาจากเซี่ยงไฮ้แผ่นดินใหญ่ไปตั้งรกรากอยู่ที่สหรัฐอเมริกา เขาเป็นลูกชายคนสุดท้องมีพี่สาว 2 คน เมื่อตอนเด็กเขาสนใจศิลปะการป้องกันตัว เล่นวูซูตั้งแต่ 11 ปี โดยได้รับแรงบันดาลใจจากเจ็ท ลี เขาจบการศึกษาจากคณะสถาปัตยกรรมศาสตร์ มหาวิทยาลัยโอเรกอน เขาพูดได้ทั้งภาษาอังกฤษ จีนกลาง และกวางตุ้ง เขาชอบรับประทานอาหารอิตาเลียน จีน และญี่ปุ่น ซึ่งเขาเองก็อยากไปเที่ยวชมประเทศที่มาของอาหารเหล่านั้นด้วย แดเนี่ยล วูเล่นกีฬาว่ายน้ำ แข่งรถ ฟิตเนส มีภาพยนตร์ที่ชื่นชอบ 3 เรื่อง คือ Godfather, Pulp fiction กับหนังในอดีต Citizen Kane ชอบดนตรีแนวร็อคที่มาตั้งแต่อายุ 13 ปี งานอดิเรกชอบท่องเที่ยว ถ่ายภาพ เล่นอินเทอร์เน็ต ทั้งเพื่อค้นหาความรู้ใหม่ๆ และติดต่อสื่อสารกับแฟนๆ ทั่วโลก นอกจากทักษะคอมพิวเตอร์อยู่ในระดับดี เขายังชื่นชอบกังฟูและเคยแข่งขันจนสามารถคว้ารางวัลชนะเลิศการแข่งขันการต่อสู้ปี ค.ศ. 1998 มาได้ด้วย
เขาก้าวเข้าสู่วงการบันเทิงในฮ่องกงหลังจากเป็นสถาปนิก โดยเริ่มจากการเป็นนายแบบ หลังจากนั้นมีผลงานภาพยนตร์เรื่องแรกคือ Young and Dangerous: The Prequel (1998) และมีผลงานอีกหลายเรื่อง ทั้งยังมีผลงานระดับฮอลลีวูดในภาพยนตร์คอมเมดี้เรื่อง 80 วัน จารกรรมฟัดข้ามโลก (Around The World In 80 Days) ยังมีงานกำกับฯ ผลงานที่ออกโชว์ใน MTV ของวงดนตรีแร็ป LMF และเป็นโปรดิวเซอร์รวมถึงร่วมแสดงภาพยนตร์อิสระ
ภาพยนตร์ > Television

| ปี | เรื่อง | รับบท | หมายเหตุ |
| --- | --- | --- | --- |
| 2015–present | Into the Badlands | Sunny | Also executive producer |
| 2016 | Skylanders Academy | King Pen | Voice |
แหล่งข้อมูลอื่น

Daniel Wu's Official Blog
อู๋ เอี้ยนจู่ ที่อินเทอร์เน็ตมูวีเดตาเบส
Daniel Wu's Interview with Hong Kong Cinema 2005 เก็บถาวร 2016-03-03 ที่ เวย์แบ็กแมชชีน
อเล็กซ์

อเล็กซ์ หรือ แอเล็กซ์ (อังกฤษ: Alex)  สามารถหมายถึง
อเล็กซ์ โรดรีกู จีอัส ดา กอสตา นักฟุตบอลชาวบราซิล ปัจจุบันเล่นให้สโมสรฟุตบอลเชลซี
อเล็กซ์ (นักร้องญี่ปุ่น) (アレク)
อเลสซันดรู ซังตุส นักฟุตบอลชาวญี่ปุ่น-บราซิล
อเล็กซ์ มอร์แกน นักฟุตบอลหญิงชาวอเมริกา
อเล็กซ์ ตัวละครจากภาพยนตร์มาดากัสการ์
อเล็กซ์ ตัวละครการ์ตูนในวิดีโอเกมสตรีตไฟเตอร์
อเล็กซ์ ตัวละครการ์ตูนในวิดีโอเกมเทคเคน
อเลกซ์ เมอราซ

| อเลกซ์ เมอราซ |
| --- | --- |
ในปี 2009
สารนิเทศภูมิหลัง
เกิด:  (1985-01-10) 10 มกราคม ค.ศ. 1985 (39 ปี) Alex Meraz เมซา รัฐอาริโซนา สหรัฐอเมริกา
อาชีพ: นักเต้น, นักแสดง
ปีที่แสดง: 2005 — ปัจจุบัน
อเลกซ์ เมอราซ (อังกฤษ: Alex Meraz) เกิดเมื่อวันที่ 10 มกราคม ค.ศ. 1985 เป็นนักแสดงชาวอเมริกัน นักแสดงศิลปะการต่อสู้ป้องกันตัว เป็นที่รู้จักในฐานะนักแสดงในบทพอล ในฝูงหมาป่าในภาพยนตร์ New Moon ภาพยนตร์ภาคต่อของ Twilight.
เมอราซเคยกล่าวว่าเขามีเชื้อสายชนพื้นเมืองเม็กซิโกคนเผ่า P'urhépecha เขาศึกษาที่ New School for the Arts และอยากจะเป็นจิตรกร นักเขียนภาพ เขาแต่งงานกับภรรยาชาวเวียดนาม-อเมริกัน ชื่อคิม มีบุตรชายด้วยกัน ชื่อ โซมัก
ผลงาน

| ปี | เรื่อง | บทบาท | หมายเหตุ |
| --- | --- | --- | --- |
| 2005 | The New World | Core Warrior | Movie |
| 2007 | Two Spirits, One Journey เก็บถาวร 2009-10-01 ที่ เวย์แบ็กแมชชีน | Luke | Short film |
| 2007 | "Dancing with Spirit"-Here on Earth | Dancer | TV |
| 2009 | We Shall Remain | Warrior | TV |
| 2009 | The American Experience | Warrior | TV |
| 2009 | The Twilight Saga: New Moon | Paul | Movie |
| 2010 | The Twilight Saga: Eclipse | Paul | post-production |
แหล่งข้อมูลอื่น

อเลกซ์ เมอราซ ที่อินเทอร์เน็ตมูวีเดตาเบส
Alex Meraz's official Twitter account
อเล็กซ์ ครอสส์

อเล็กซ์ ครอสส์ (อังกฤษ: Alex Cross) เป็นตัวละครเอกในนวนิยายแนวสืบสวนสอบสวนของเจมส์ แพทเทอร์สัน นักเขียนชาวอเมริกัน  ครอสส์เป็นทั้งนักสืบ, ตำรวจดีทรอยด์ และนักเขียนนวนิยายขายดี โดยปรากฎตัวในนวนิยายชุดอเล็กซ์ ครอสส์ ซึ่งมีทั้งหมด 12 เล่ม และได้ถูกดัดแปลงเป็นภาพยนตร์ 3 ตอน คือ Kiss the Girls ในปี ค.ศ. 1997, Along Came a Spider ในปี ค.ศ. 2001 ซึ่งรับบทโดย มอร์แกน ฟรีแมน และAlex Cross ในปี ค.ศ. 2012 รับบทโดย ไทเลอร์ เพอร์รี
อเทลิเยร์ ไรซ่า: ราชินีแห่งรัตติกาลและที่ซ่อนลับ

วิดีโอเกมปี พ.ศ. 2562 โดยบริษัทกัสต์
| อเทลิเยร์ ไรซ่า: ราชินีแห่งรัตติกาลและที่ซ่อนลับ |
| --- | --- |
ผู้พัฒนา: กัสต์
ผู้จัดจำหน่าย: เคโอเทคโม
กำกับ: ชินอิจิ อาบิโกะ
อำนวยการผลิต: จุนโซ โฮโซอิ
ออกแบบ: ชินอิจิ อาบิโกะ
โปรแกรมเมอร์: คัตสึโตะ คาวาอูจิ
ศิลปิน: โทริดาโมโนะ
เขียนบท: ยาชิจิโระ ทากาฮาชิ
แต่งเพลง: ไดซูเกะ อาจิวะ ชินอิจิโร นากามูระ โคซูเกะ มิซูกามิ อาซามิ มิตาเกะ ฮายาโตะ อาซาโนะ
ชุด: อเทลิเยร์
เครื่องเล่น: นินเท็นโด สวิตช์ เพลย์สเตชัน 4 ไมโครซอฟท์ วินโดวส์
วางจำหน่าย: JP: 26 กันยายน พ.ศ. 2562 (สวิตช์, เพลย์สเตชัน 4) NA: 29 ตุลาคม พ.ศ. 2562 ทั่วโลก: 1 พฤศจิกายน พ.ศ. 2562
แนว: เล่นตามบทบาท
รูปแบบ: ผู้เล่นเดี่ยว
อเทลิเยร์ ไรซ่า: ราชินีแห่งรัตติกาลและที่ซ่อนลับ (ญี่ปุ่น: ライザのアトリエ 常闇の女王と秘密の隠れ家; โรมาจิ: Raiza no Atorie: Tokoyami no Joō to Himitsu no Kakurega) หรือ อเทลิเยร์ ไรซ่า: เอเวอร์ดาร์กเนสแอนด์เดอะซีเครตไฮด์เอาต์ (อังกฤษ: Atelier Ryza: Ever Darkness & the Secret Hideout) เป็นวิดีโอเกมเล่นตามบทบาทพัฒนาโดยบริษัท กัสต์ จำกัด และจำหน่ายครั้งแรกในประเทศญี่ปุ่นสำหรับเพลย์สเตชัน 4, นินเท็นโด สวิตช์ และไมโครซอฟท์ วินโดวส์ในเดือนกันยายน พ.ศ. 2562 จำหน่ายในอเมริกาเหนือในเดือนตุลาคม พ.ศ. 2562 และพื้นที่อื่น ๆ ของโลกในเดือนพฤศจิกายน พ.ศ. 2562 ในเครื่องเล่นเดียวกัน เป็นเกมภาคหลักลำดับที่ 21 ในซีรีส์อเทลิเยร์
เกมภาคต่อชื่อว่า อเทลิเยร์ ไรซ่า: ลอสต์เลเจนต์แอนด์เดอะซีเคร็ตแฟร์รี (Atelier Ryza 2: Lost Legends & the Secret Fairy)  จำหน่ายในวันที่ 3 ธันวาคม พ.ศ. 2563 ในประเทศญี่ปุ่น และมกราคม พ.ศ. 2564 ในอเมริกาเหนือและยุโรป สำหรับเพลย์สเตชัน 4, เพลย์สเตชัน 5 และนินเท็นโด สวิตช์ โดยรูปแบบทางไมโครซอฟท์ วินโดวส์จำหน่ายในเดือนเดียวกันในทุกภูมิภาค ภาคต่อลำดับที่ 2 ชื่อว่า อเทลิเยร์ ไรซ่า: อัลเคมิสต์ออฟดิเอนด์แอนด์เดอะซีเคร็ตคีย์ (Atelier Ryza 3: Alchemist of the End & the Secret Key) จำหน่ายสำหรับไมโครซอฟท์ วินโดวส์, นินเท็นโด สวิตช์, เพลย์สเตชัน 4, และเพลย์สเตชัน 5 ในเดือนมีนาคม พ.ศ. 2566
ซีรีส์อนิเมะโทรทัศน์ดัดแปลงที่สร้างจากเกมผลิตโดยสตูดิโอไลเดนฟิมส์ ออกอากาศตั้งแต่เดือนกรกฎาคมถึงกันยายน พ.ศ. 2566
การจำหน่าย

เกมจำหน่ายในประเทศญี่ปุ่นเมื่อวันที่ 26 กันยายน พ.ศ. 2562 ในอเมริกาเหนือในวันที่ 29 ตุลาคม พ.ศ. 2562 และพื้นที่อื่น ๆ ในวันที่ 1 พฤศจิกายน พ.ศ. 2562
สื่ออื่น ๆ

| --- | --- |
อเทลิเยร์ ไรซ่า: ราชินีแห่งรัตติกาลและที่ซ่อนลับ
ライザのアトリエ 常闇の女王と秘密の隠れ家 (Raiza no Atorie: Tokoyami no Joō to Himitsu no Kakurega)
ชื่อภาษาอังกฤษ: Atelier Ryza: Ever Darkness & the Secret Hideout
มังงะ
วาดภาพโดย: ริอิจู
สำนักพิมพ์: คาโดกาวะเกมลิงเกจ
นิตยสาร: ชูกัง ฟามิตสึ
กลุ่มเป้าหมาย: เซเน็ง
วางจำหน่ายตั้งแต่: 17 กันยายน พ.ศ. 2563 – ปัจจุบัน
จำนวนเล่ม: 1
อนิเมะโทรทัศน์
กำกับโดย: เอมะ ยูซูฮิระ
เขียนบทโดย: ยาชิจิโระ ทากาฮาชิ
ดนตรีโดย: คาซูกิ ยานางาวะ
สตูดิโอ: ไลเดนฟิมส์
ถือสิทธิ์โดย: พลัสเมเดียเน็ตเวิกส์เอเชียl
เครือข่าย: Tokyo MX, GTV, GYT, BS11, ytv, TVA
เครือข่ายภาษาไทย: เอไอเอสเพลย์ ปีลีปีลี
ฉาย:  2 กรกฎาคม พ.ศ. 2566  –  17 กันยายน พ.ศ. 2566
ตอน: 12
 สถานีย่อยการ์ตูนญี่ปุ่น
มังงะดัดแปลงของเกมวาดภาพโดยริอิจู ตีพิมพ์ในนิตยสารชูกัง ฟามิตสึของคาโดกาวะเกมลิงเกจเมื่อวันที่ 17 กันยายน พ.ศ. 2563
ซีรีส์อนิเมะโทรทัศน์ดัดแปลงของเกมมีการประกาศสร้างในวันที่ 19 มีนาคม พ.ศ. 2566  ผลิตแอนิเมชันโดยสตูดิโอไลเดนฟิมส์ กำกับโดยเอมะ ยูซูฮิระ   โดยยาชิจิโระ ทากาฮาชิและคาซูกิ ยานางาวะกลับมารับหน้าที่เช่นเดียวกับเกมต้นฉบับในฐานะผู้เขียนบทและผู้แต่งดนตรีประกอบ มีกำหนดออกอากาศในวันที่ 2 กรกฎาคม พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดชื่อเพลงว่า "โกลเดนเรย์" (ゴールデンレイ) ร้องโดยวงซังงัตสึ โนะ ฟานตาเซีย ส่วนเพลงปิดชื่อเพลงว่า่ "เอโรว์" (アロー) ร้องโดย Awkmiu อนิพลัส เอเซียได้ลิขสิทธิ์เผยแพร่ในเอเชียตะวันออกเฉียงใต้ ครันชีโรลได้ลิขสิทธิ์เผยแพร่นอกทวีปเอเชีย
สื่ออื่น ๆ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "นักเล่นแร่แปรธาตุ" Transliteration: "Renkinjutsushi" (ญี่ปุ่น: 錬金術士) | เอมะ ยูซูฮิซะ รีวตะ ยามาโมโตะ | ยาชิจิโร ทากาฮาชิ | เอมะ ยูซูฮิซะ คาซูยะ ซากาโมโตะ | 2 กรกฎาคม 2566 (2566-07-02) |
| 2 | "ก่อนอื่นก็เริ่มเดินก้าวแรก" Transliteration: "Mazu wa Ippo no Hajimari" (ญี่ปุ่น: まずは一歩の始まり) | ฮารูกะ ไซงะ คาซูยะ ซากาโมโตะ | ยาชิจิโร ทากาฮาชิ | ฮารูกะ ไซงะ | 9 กรกฎาคม 2566 (2566-07-09) |
| 3 | "กลิ่นหอมแห่งความทรงจำ" Transliteration: "Omoide no Kaori" (ญี่ปุ่น: 思い出の香り) | โชโงะ โอโนะ | มินามิ นากามูระ | อากิระ โอดามะ | 16 กรกฎาคม 2566 (2566-07-16) |
| 4 | "Sunken Mine" Transliteration: "Suibotsu Kōdō" (ญี่ปุ่น: 水没坑道) | TBD | TBD | TBA | 23 กรกฎาคม 2566 (2566-07-23) |
แหล่งข้อมูลอื่น

เว็บไซต์ทางการในอเมริกา
เว็บไซต์ทางการในยุโรป
เว็บไซต์ทางการของอนิเมะ (ญี่ปุ่น)
อนิเมะ อเทลิเยร์ ไรซ่า: ราชินีแห่งรัตติกาลและที่ซ่อนลับ ที่เอไอเอสเพลย์
อนิเมะ อเทลิเยร์ ไรซ่า: ราชินีแห่งรัตติกาลและที่ซ่อนลับ ที่ปีลีปีลี
อเมริกันฮอร์เรอร์สตอรี
การเผยแพร่

| ฤดูกาล | ชื่อ | จำนวนตอน | การออกอากาศประเทศต้นทาง> ตอนแรก | การออกอากาศประเทศต้นทาง> ตอนสุดท้าย |
| --- | --- | --- | --- | --- |
| 1 | Murder House | 12 | 5 ตุลาคม 2011 | 21 ธันวาคม 2011 |
| 2 | Asylum | 13 | 17 ตุลาคม 2012 | 23 มกราคม 2013 |
| 3 | Coven | 13 | 9 ตุลาคม 2013 | 29 มกราคม 2014 |
| 4 | Freak Show | 13 | 8 ตุลาคม 2014 | 21 มกราคม 2015 |
| 5 | Hotel | 12 | 7 ตุลาคม 2015 | 13 มกราคม 2016 |
| 6 | Roanoke | 10 | 14 กันยายน 2016 | 16 พฤศจิกายน 2016 |
| 7 | Cult | 11 | 5 กันยายน 2017 | 14 พฤศจิกายน 2017 |
| 8 | Apocalypse | 10 | 12 กันยายน 2018 | 14 พฤศจิกายน 2018 |
| 9 | 1984 | 9 | 18 กันยายน 2019 | 20 พฤศจิกายน 2019 |
| 10 | Double Feature | 10 | 25 สิงหาคม 2021 | 20 ตุลาคม 2021 |
| 11 | NYC | 10 | 19 ตุลาคม 2022 | 16 พฤศจิกายน 2022 |
| 12 | Delicate | 9 | 20 กันยายน 2023 | 24 เมษายน 2024 |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ American Horror Story
เว็บไซต์ทางการ
American Horror Story ที่อินเทอร์เน็ตมูวีเดตาเบส
American Horror Story เก็บถาวร 2012-04-08 ที่ เวย์แบ็กแมชชีน at TV.com
อเล็กซานเดอร์ แมคมิลลาน เอิร์ลที่ 2 แห่งสต็อกตัน

| อเล็กซานเดอร์ ดาเนียล อลัน แมคมิลลาน เอิร์ลที่ 2 แห่งสต็อกตัน |
| --- | --- |

เกิด: 10 ตุลาคม พ.ศ. 2486 (81 ปี)
บรรดาศักดิ์: เอิร์ลที่ 2 แห่งสต็อกตัน
คู่สมรส: เฮเลน เบียกิตต์ แฮมิลตัน มิลันดา เคาน์เตสแห่งสต็อกตัน
บุตร: ดาเนียล แมคมิลาน ไวเคานต์แมคมิลลานแห่งโอเวนเดน เลดีรีเบคกา แมคมิลลาน เลดีลุยซา แมคมิลลาน
ขุนนางอังกฤษ - กษัตริย์อังกฤษ - ชาวอังกฤษ
อเล็กซานเดอร์ แมคมิลลาน เอิร์ลที่ 2 แห่งสต็อกตัน (อังกฤษ: Alexander Macmillan, 2nd Earl of Stockton) เกิดเมื่อวันที่ 10 ตุลาคม 2486 เป็นบุตรชายของ  มอริส แมคมิลลาน และ แคทรีน แมคมิลลาน ไวเคาน์เตสแมคมิลลานแห่งโอเวนเดน เป็นหลานชายของ ฮาโรลด์ แมคมิลลาน อดีตนายกรัฐมนตรีของสหราชอาณาจักร  ด้านการศึกษา เขาเรียนจบจากวิทยาลัยอีตัน และ มหาวิทยาลัยปารีส ทั้งยังเป็นสมาชิกคนหนึ่งของรัฐสภายุโรป
สมรส

อเล็กซานเดอร์ แมคมิลลาน เอิร์ลที่ 2 แห่งสต็อกตัน สมรสครั้งแรกับ เฮเลน เบียกิตต์ แฮมิลตัน ในปี 2513 และหย่าเมื่อวันที่ 2534 มีบุตร 3 คนคือ
ดาเนียล แมคมิลาน ไวเคานต์แมคมิลลานแห่งโอเวนเดน
เลดีรีเบคกา แมคมิลลาน
เลดีลุยซา แมคมิลลาน
ต่อมาเขาสมรสกับ มิลันดา ควันลี ภรรยาตนที่ 3 ของ ปีเตอร์ เซลเลอร์ส เมื่อปี 2538 และหย่าเมื่อวันที่ 2554 ไม่มีบุตร แต่ถึงแม้จะหย่าแล้ว ก็ยังดำรงสถานะ เคาน์เตสแห่งสต็อกตัน จนกว่า อเล็กซานเดอร์ แมคมิลลาน เอิร์ลที่ 2 แห่งสต็อกตัน หรือ เธอ จะสมรสใหม่
อุลตร้า ช้วดส์

| อุลตร้า ช้วดส์ (Ultra Chuadz) |
| --- | --- |
ที่เกิด:  กรุงเทพมหานคร ประเทศไทย
แนวเพลง: เมทัลคอร์ ออลเทอร์นาทิฟเมทัล
ช่วงปี: พ.ศ. 2543 - ปัจจุบัน
ค่ายเพลง: Mad Catz ในเครือ (จีเอ็มเอ็ม แกรมมี่) ดรีมเมกเกอร์ เร็คคอร์ดส

สมาชิก:   ทานต์ เจิดสวัสดิ์ (แทน) ร้องนำ  ทศพล อุปการะ (อู๋) กีตาร์ 
อดีตสมาชิก:   ธีรพันธ์ บรรพพงศ์ (ตั๋ม) กีตาร์  ยศวีร์ ทองแพ (อาร์ต) เบส  พีรวิชช์ อนันตศิรรัตน์ (พี) กลอง 

เว็บไซต์: www.facebook.com/UltrachuadzOfficial
อุลตร้า ช้วดส์ (อังกฤษ: Ultra Chuadz) เป็นวงดนตรีแนว เมทัลคอร์ สัญชาติไทย จากการรวมตัวของกลุ่มนักเรียนมัธยมตอนปลายจาก  โรงเรียนสาธิตแห่งมหาวิทยาลัยเกษตรศาสตร์ จนพวกเขาได้มีโอกาสเข้าร่วมประกวดเวทีฮอตเวฟมิวสิกอวอร์ดส์ครั้งที่ 5 และคว้ารางวัลชนะเลิศได้สำเร็จ และเซ็นสัญญากับทางค่าย Mad Catz ในเครือ จีเอ็มเอ็ม แกรมมี่ มีแมว จิระศักดิ์ ปานพุ่ม เป็นคนดูแลวงภายในช่วงแรก
จนกระทั่งปี พ.ศ. 2545 อุลตร้า ซ้วตส์ปล่อยอัลบั้มชุดแรก Ultra Sound มีเพลงเป็นที่รู้จักอย่าง ไม่เป็นไร , เด็กผม , กล้าขอกล้าให้ และวางจำหน่ายอัลบั้มชุดที่ 2 ในปี พ.ศ. 2548 ในชื่อเดียวกับวง Ultra Chuadz หลังจากนั้นข่าวคราวเกี่ยวกับวงนี้ก็ไม่ค่อยได้พูดถึงเป็นเท่าที่ควร จน 10 ปีหลังการวางออกอัลบั้มชุดที่สอง พ.ศ. 2558  แทน -  ทานต์ เจิดสวัสดิ์ นักร้องนำของวงได้เข้าประกวดรายการ เดอะวินเนอร์อีส ไทยแลนด์ ในนามวง "Meal 6" ร่วมกับภรรยาของเขาเองซึ่งสร้างเสียงฮือฮาให้กับผู้ชมได้มากเมื่อแทน นักร้องนำของวงได้เสียสละให้คู่แข่งของเขาไปต่อ จนกระทั่งพวกเขาได้เปิดแฟนเพจเฟซบุ้คอย่างเป็นทางการเมื่อเดือนพฤศจิกายน 2558 อีกทั้งพวกเขายังบอกว่าเตรียมรอดูอัลบั้มชุดที่สามในกลางปี 2559
ประวัติ

เกิดจากการรวมตัวของนักเรียนชั้นมัธยมศึกษาปีที่หกจาก โรงเรียนสาธิตแห่งมหาวิทยาลัยเกษตรศาสตร์ อันประกอบไปด้วย "ทานต์ เจิดสวัสดิ์" (ชื่อเดิม: ศรีประกาศ), "ธีรพันธ์ บรรพพงศ์", "ยศวีร์ ทองแพ" และ "พีรวิชญ์ จันทราวรรณ" (ปัจุบัน ชื่อ พีรวิชช์ อนันตศิรรัตน์)  จนทำให้ทั้งสี่ได้เข้าประกวดฮอตเวฟมิวสิกอวอร์ดส์ ครั้งที่ 5 ในปี พ.ศ. 2543 และยังได้รางวัลชนะเลิศจากการประกวดเวทีดังกล่าวอีกด้วย
ประวัติ > อัลบั้มพิเศษและอัลบั้มแรกของวง (พ.ศ. 2544)

ในปี พ.ศ. 2544 อุลตร้า ช้วดส์ ได้ออกอัลบั้มพิเศษ Spicy Kids ร่วมกับอีก 9 วงดนตรี ที่ได้รับรางวัลต่าง ๆ ในการประกวด Hot Wave Music Award ครั้งที่ 5 ซึ่งอุลตร้า ช้วดส์อยู่ในเพลงหิริโอตัปปะ ต่อมาอุลตร้า ช้วดส์ได้ออกสตูดิโออัลบั้มแรกชื่อ Ultra Sound ในสังกัด จีเอ็มเอ็ม แกรมมี่ มีเพลงดังอย่าง "เด็กผม", "ไม่เป็นไร", "ขอร้อง","กล้าขอกล้าให้" ซึ่งทั้งหมดนี้เป็นผลงานการแต่งของแทน นักร้องนำ
ประวัติ > ลิทเทิล ร็อก โปรเจกต์ (พ.ศ. 2546)

ปี พ.ศ. 2546 ด้วยการจับมือของจาก 3 ค่ายเพลงร็อค อย่าง มอร์ มิวสิค, จีนี่เรคคอร์ดส และอัพจี ทำให้อัลบั้มพิเศษ ลิทเทิล ร็อก โปรเจกต์ เกิดขึ้น ซึ่งอุลตร้า ช้วดส์ได้ทำร่วมกับ แคลช, เอบีนอร์มัล, พาราด็อกซ์, ไอ-แซ็ค, ซีล และ กะลา โดยการนำเอา นำเอา 25 บทเพลงฮิตของวง ไมโคร มาเรียบเรียงและร้องใหม่ ในสไตล์ของแต่ละวง ซึ่งอุลตร้า ช้วดส์ ทำอยู่ 3 เพลง คือ "ตายเปล่า", "ม้าเหล็ก", "ดับเครื่องชน"
ประวัติ > อัลบั้มชุดที่สองและปัจจุบัน (พ.ศ. 2548 - ปัจจุบัน)

และอีก 2 ปีต่อมาคือ พ.ศ. 2548 ทางวงได้ปล่อยอัลบั้มชุดที่สองออกมาชื่อ Ultra Chaudz ชื่อเดียวกับวง โดยมีเพลงดังคือ เสียแรงเปล่า, Get Amped (เพลงประกอบเกมออนไลน์ เก็ทแอมป์)
หลังจากนั้นทางวงได้พักวงยาวถึงร่วม 10 ปี กระทั่งในกลางปี พ.ศ. 2558 แทน ทานต์ เจิดสวัสดิ์ นักร้องนำของวงได้เข้าประกวดรายการ เดอะวินเนอร์อิส ไทยแลนด์ ซีซั่น 2 ในนามวง Meal 6 ร่วมกับแฟนสาวของเขาเอง และสร้างความฮือฮาเมื่อทั้งสองสละสิทธิ์ให้คู่แข่งไปต่อ รับเงินรางวัลกว่า 200,000 บาท
และล่าสุดเมื่อวันที่ 14 พฤศจิกายน ปีเดียวกัน ทางวงก็ได้ก่อตั้งเฟซบุ๊กอย่างเป็นทางการของวง รวมทั้งได้ทัวร์คอนเสิร์ตทั่วกรุงเทพมหานครและในต่างจังหวัดอีกด้วย โดยเริ่มที่ร้าน JAWA Club เป็นที่แรก
ผลงาน > อัลบั้มเต็ม > Ultra Sound (2 กรกฎาคม พ.ศ. 2545)

Ultra Sound
ไม่เป็นไร
เด็กผม
กล้าขอกล้าให้
ช่วยไม่ได้
รู้หรือเปล่า
เอาแต่ใจ
อิจฉาเขาไปวันๆ
โธ่
ขอร้อง
ผลงาน > อัลบั้มเต็ม > Ultra Chuadz (1 ธันวาคม พ.ศ. 2549)

สู้
ซากเดน
ไม่ตายเปล่า
ไม่น้อยไปกว่า
Shut Down
ผิดที่ฉันเอง
Never Stop Loving You
ค้างค้าง คาคา
ไปให้ถึงฝัน
เสียแรงเปล่า
GetAmped
ซิงเกิล
DEJA-VU (28 ส.ค. 2559)
ผลงาน > ผลงานอื่น ๆ

เพลง หิริโอตัปปะ ในอัลบั้ม Spicy Kids โดยวางแผงเมื่อวันที่ 15 พฤษภาคม ปี พ.ศ. 2544
เพลง รู้หรือเปล่า ในอัลบั้ม Grammy Top ten 23 โดยวางแผงเมื่อปี พ.ศ. 2545
เพลง กล้าขอกล้าให้ ในอัลบั้ม Grammy Top ten 25 โดยวางแผงเมื่อปี พ.ศ. 2545
เพลง กล้าขอกล้าให้ ในอัลบั้ม Red Hits Vol.1 โดยวางแผงเมื่อวันที่ 24 มกราคม ปี พ.ศ. 2546
เพลงประกอบละคร สุภาพบุรุษลูกผู้ชาย ทางช่อง 7 โดยวางแผงเมื่อวันที่ 25 กุมภาพันธ์ ปี พ.ศ. 2546 เพลง "ไม่เหมือนกัน"
วงอุลตร้า ช้วดส์ ได้ร่วมขับร้องในอัลบั้มพิเศษ ลิทเทิล ร็อก โปรเจกต์ โดยวางแผงเมื่อวันที่ 4 พฤศจิกายน ปี พ.ศ. 2546 ในการนำเอาเพลงของวง ไมโคร มาขับร้องใหม่ในสไตล์ของตนเอง โดยทางวงได้ขับร้องในเพลง "ตายเปล่า", "ม้าเหล็ก", "ดับเครื่องชน"
เพลง กล้าขอกล้าให้ ในอัลบั้ม Lovelution โดยวางแผงเมื่อวันที่ 11 มีนาคม ปี พ.ศ. 2546
เพลง กล้าขอกล้าให้ ในอัลบั้ม Love Remix โดยวางแผงเมื่อวันที่ 25 มีนาคม ปี พ.ศ. 2546
เพลง ดับเครื่องชน ในอัลบั้ม Rock X Rock โดยวางแผงเมื่อวันที่ 15 มิถุนายน ปี พ.ศ. 2547
เพลง ดับเครื่องชน ในอัลบั้ม Different Zeazons Rock โดยวางแผงเมื่อวันที่ 22 เมษายน ปี พ.ศ. 2548
เพลง Ultra Sound ในอัลบั้ม Action โดยวางแผงเมื่อวันที่ 17 พฤษภาคม พ.ศ. 2548
เพลง กล้าขอกล้าให้ ในอัลบั้ม รวม 10 ปี Hotwave Music Awards โดยวางแผงเมื่อวันที่ 21 มิถุนายน ปี พ.ศ. 2548
เพลง "เสียแรงเปล่า", "Get amped" ในอัลบั้ม Dream Maker Project 1 โดยวางแผงในเดือนพฤศจิกายน ปี พ.ศ. 2548
เพลง โธ่ ในอัลบั้ม Back Cat 5 โดยวางแผงในเดือนมีนาคม ปี พ.ศ. 2553
เพลง กล้าขอกล้าให้ ในอัลบั้ม Indy In Love 2 โดยวางแผงในเดือนธันวาคม ปี พ.ศ. 2557
เพลง กล้าขอกล้าให้ ในอัลบั้ม รักเต็มร้อย โดยวางแผงในวันที่ 16 กันยายน พ.ศ. 2558
เพลง "ตายเปล่า", "ม้าเหล็ก", "ดับเครื่องชน" อัลบั้ม รวมฮิต Rock Rewind โดยวางแผงในวันที่ 5 พฤศจิกายน ปี พ.ศ. 2559
เพลง "ดับเครื่องชน", "ม้าเหล็ก" ในอัลบั้ม พี่น้องร้องเพลงร็อก โดยวางแผงในวันที่ 26 ธันวาคม ปี พ.ศ. 2560
เพลง ไม่เป็นไร ในอัลบั้ม ร็อกหัวกะทิ ชุด 3 โดยวางแผงในวันที่ 26 มิถุนายน ปี พ.ศ. 2561
เพลง กล้าขอกล้าให้ ในอัลบั้ม ร็อกนิยม โดยวางแผงเมื่อวันที่ 24 กันยายน ปี พ.ศ. 2562